V-2

V-2 ( 'atpildo ginklas 2'; techninis pavadinimas „Aggregat-4“, A4) – pirmoji pasaulyje skystuoju kuru varoma vidutinio nuotolio raketa, sukurta Vokietijoje Antrojo pasaulinio karo pradžioje. V-2 taip pat yra trečiasis aparatas, išskridęs į kosminę erdvę.

 Istorija 
Raketą pradėta kurti apie 1937 m. Pėnemiundės tyrimų centre Uznamo saloje. 1942 m. prototipas pirmą kartą istorijoje viršijo 80 km aukštį, vėliau, 1945 m., pasiektas ir 200 km aukštis. Nuo 1943 m. požeminėje „Mittelverk“ gamykloje (Harco kalnuose) buvo pradėta raketos serijinė gamyba. 1944 m. rugsėjį Vermachtas link Sąjungininkų teritorijų paleido virš 3000 V-2 raketų, kurių dauguma pataikė į Londono ir Antverpeno miestus. Dėl šių atakų žuvo apie 7 250 kariškių ir civilių, tuo tarpu 12 000 žmonių žuvo gamindami raketas.Am Anfang war die V2. Vom Beginn der Weltraumschifffahrt in Deutschland. In: Utz Thimm (Hrsg.): Warum ist es nachts dunkel? Was wir vom Weltall wirklich wissen. Kosmos, 2006, S. 158, ISBN 3-440-10719-1 Pasibaigus Antrajam pasauliniam karui, amerikiečių, sovietų ir britų vyriausybės, atitinkamai surengusios slaptas operacijas pavadiniais „Paperclip“, „Osoaviakhim“ ir „Backfire“, įgijo V-2 raketos techninius brėžinius ar sulaikė pačius mokslininkus, dirbusius prie šių raketų, ir jais pasinaudojo savo pačių raketų gamyboje.„The V2 and the German, Russian and American Rocket Program“, C. Reuter. German Canadian Museum. p. 170. ISBN 1-894643-05-4, ISBN 978-1-894643-05-4.

 Kuras 
Šioje raketoje kaip kuras buvo naudojamas etilo alkoholio vandeninis tirpalas kartu su skystu deguonimi. Alkoholis lengvai maišosi su vandeniu, todėl visada galima sumažinti degimo temperatūrą pridedant daugiau vandens. Variklio aušinimo sistema buvo dar netobula ir žibalo (ar gryno alkoholio) degimo su deguonimi temperatūra jam buvo nepriimtinai aukšta.John D. Clark (2018). Ignition!: An Informal History of Liquid Rocket Propellants. Rutgers University Press Classics. ASIN B076838QS2.

 Charakteristikos 
 Funkcija vienos pakopos, mažo nuotolio balistinė raketa Gamintojas Mittelwerk GmbH (Penemiundės tyrimų centras) Pradėta naudoti 1944 m. Pradinė masė 12 500 kg Ilgis 14 m Skersmuo 1,65 m Sparnų plotis 3,56 m Maks. greitis 1600 m/s (5760 km/h) Nuotolis 320 km Skrydžio aukštis maks. 88 km (paleidus maksimaliu nuotoliu),maks. 206 km (paleidus vertikaliai) Kovinė galvutė 1000 kg amatolo Navigacija giroskopas Kuras Vandeniu skiestas etanolis ir skystas deguonis Paleidimo platforma mobilus leidimo įrenginys („Meillerwagen“)

 Šaltiniai 

Kategorija:Vermachtas
Kategorija:Vokietijos ginklai
Kategorija:Balistinės raketos